29 er klubben

***Ranking Regler 2016***

Disse reglene beskriver kriteriene for sammenlagt ranking for 29er klassen:

* Norges Cup
* Ranhoff Vandrepokal.

Uttakskriterier til internasjonale mesterskap med kvote begrensninger bestemmes av Norges Seilforbund og publiseres separat.

***Ranking Regattaer:***

For sesongens sammenlagte NC ranking inngår følgende regattaer, alle seilt i angjeldende sesong:

- NC 1 - Asker

- NC 2 - GKSS Olympic Regatta, Gøteborg

- NC 3 - Moss

- NC 4 - Åsgårdstrand

For 29er Ranhoff Vandrepokal inngår følgende regattaer:

- NC 1 -Asker

- NC 2 - GKSS Olympic Regatta, Gøteborg

- NC 3 - Moss

- NM eller Klassemesterskap

- Ranhoffpokalen tildeles den beste seiler i ovenstående serie, og som har deltatt på årets Pinseleir (Tønsberg)

***Scoringssystem og styrkninger for seriene***

Scoringssytem er Low Point Appendix A iht Kappseilingsreglene.

Nytt av sesongen 2016 er at bare norske seilere teller i seriene. Det betyr at norske seilere i Gøteborg tildeles plassering og tilhørende poeng etter innbyrdes plassering. Dvs at hvis beste norske båt blir nr 3 så vil denne båten score som nr 1. På tilsvarende måte tas utenlandske seilere ut av serien for de norske regattaene. Det betyr at en norsk båt som eksempelvis scorer nr 5 med en svensk båt foran for score nr 4.

En båt som har DNC i en regatta scorer lik antall båter i hele serien pluss ett poeng. For DNS, DNF, OCS, etc i en regatta scores lik antall deltakende båter i regattaen pluss ett poeng.

I regattaen i Gøteborg er det båtens plassering innbyrdes mellom de norske båtene. Ikke deltatt (OCS) gir poeng i forhold til antallet deltagere den norske serien, DNF, DNS og disk i forhold til antallet seilende båter i Gøteborg

Strykninger i rankingseilaser følger bestemmelsene for NC seilaser. Det betyr 1 strykning per 4 seilas.

***Besetningen ombord***

Minst en av båtens faste mannskaper skal gjennomføre seilasene for at disse skal være tellende.

Hvis mulig skal begge båtens faste mannskaper gjennomføre alle seilasene båten deltar i. En båt kan delta i seilaser med ett reservemannskap hvor rormann eller gast ikke tilhører båtens faste mannskap dersom det foreligger gode grunner for dette. Som gode fraværsgrunner anses b.l.a sykdom, skade, jobb, skole eller andre viktige personlige og/eller familiære årsaker. Dersom reservemannskapet ikke er hentet fra den faste besetningen til en annen 29er, som har seilt eller vil seile rankingseilaser samme sesong så vil båtens oppnådde ranking poeng i seilasene være gjeldende.

Dersom seilere fra to ranking seilende båter slår seg sammen til et lag i en regatta med begrunnelse som nevnt i punkt 4.2, så den deltagende båten få godskrevet en poengsum tilsvarende antall båter i regattaen + 1 poeng, uansett oppnådd resultat. Denne poengsummen skal da være tellende ranking resultat for denne båten og seileren som normalt seiler båten.

Begge seilerne må gjøre både arrangør og klasseklubb oppmerksom på denne samseilingen i påmeldingen til regattaen. Dersom byttet skjer etter påmeldingsfristens utløp så må seilerne gi beskjed om dette til arrangør før seilasen starter, mens klasseklubben skal informeres så snart dette er praktisk mulig. Styret kan i etterhånd av regattaene vurdere gyldigheten av en slik samseiling ihht paragraf 4.6 nedenfor.

En besetnings oppnådde ranking poeng påvirkes ikke ved bytte av båt i sesongen, så fremt besetningens sammensetning ikke endres ved båtbyttet.

Dersom en besetning bryter opp (avslutter samarbeidet) i løpet av en sesong og en eller begge seilerne fortsetter å seile i klassen sammen med et nytt besetningsmedlem så vil alle oppnådde ranking poeng for den nye besetningen bli strøket med effekt fra første start i ranking regatta med den nye besetningen.

Styret i klasseklubben kan vedta at en båt skal score DNC i en seilas der man har mistanke om at endringer i båtens faste mannskap skyldes spekulasjon i besetningens vekt eller andre prestasjonsfremmende forhold. Styret kan om det finner det nødvendig innkalle til en høring før avgjørelsen fattes. Avgjørelsen er uansett endelig og kan ikke ankes.

***Kvalifisering til internasjonale mesterskap***

Norges Seilforbund avgjør hvilke ranking regattaer som for den enkelte sesong skal være uttagningsregattaer for deltagelse i internasjonale mesterskap med kvote begrensninger. Minimum to (2) ranking regattaer bør inngå i uttaket til internasjonale mesterskap, dersom dette er mulig, hensyntatt datoene for mesterskapet og datoene for sesongens rankingregattaer.

Klasseklubbens oppfatning er at dersom to (2) ordinære ranking seilaser ikke kan avholdes før internasjonalt mesterskap kan styret bestemme å avholde ekstraordinære ranking regattaer i forkant av angjeldene internasjonale mesterskap. Sesongens ranking regattaer for kvalifisering til deltagelse i internasjonale mesterskap med kvote begrensning skal opplyses i sesongens terminliste.

29er Styret

2016